|  |
| --- |
| Η Διαδικασία της Ηλεκτρονικής Δημοπρασίας με μια ματιά |

***ΠΡΙΝ ΤΗΝ ΗΛΕΚΤΡΟΝΙΚΗ ΔΗΜΟΠΡΑΣΙΑ (1η & 2η Φάση)***

***Υποβολή στην ΔΕΠΑ των δικαιολογητικών συμμετοχής.***

Το πρώτο βήμα που θα πρέπει να κάνουν οι ενδιαφερόμενοι είναι να υποβάλλουν από τη Τρίτη 19 Μαρτίου 2019 και ώρα 09.00’ έως την 20η Μαρτίου 2019, ημέρα Τετάρτη και ώρα 12.00’, τα αναφερόμενα κατά περίπτωση δικαιολογητικά συμμετοχής τους στη δημοπρασία, σύμφωνα με τη διαδικασία που περιγράφεται στην ακόλουθη ηλεκτρονική διεύθυνση στην ιστοσελίδα της ΔΕΠΑ:

<http://www.depa.gr/index3.php/content/article/002006004002/374.html>

Η μη εμπρόθεσμη προσκόμιση εγγυητικής επιστολής συμμετοχής στην Δημοπρασία, η οποία (πρωτότυπη) θα πρέπει να αποσταλεί και ταχυδρομικώς στη ΔΕΠΑ, αποτελεί λόγο απόρριψης της συμμετοχής σας.

***Κωδικοί πρόσβασης***

Οι ενδιαφερόμενοι από τη Τρίτη 19 Μαρτίου 2019 έως την ημερομηνία υποβολής των δικαιολογητικών συμμετοχής στην Δημοπρασία (δηλ. το αργότερο μέχρι την 20η Μαρτίου 2019, ημέρα Τετάρτη και ώρα 12.00’) θα πρέπει να συμπληρώσουν και ηλεκτρονικά την αίτηση χορήγησης κωδικών στην ηλεκτρονική διεύθυνση**:** [**https://register.marketsite.gr/**](https://register.marketsite.gr/) .Με την συμπλήρωση της ως άνω αίτησης οι ενδιαφερόμενοι θα λάβουν Κωδικούς πρόσβασης.

**Όσοι έχουν συμμετάσχει κατά το παρελθόν σε ηλεκτρονική δημοπρασία για την προμήθεια φυσικού αερίου από τη ΔΕΠΑ, δεν χρειάζεται να υποβάλουν αίτηση χορήγησης κωδικών. Θα χρησιμοποιήσουν τους παλαιούς κωδικούς.**

***Εκπαίδευση***

Οι συμμετέχοντες, άμεσα μετά τη λήψη των Κωδικών πρόσβασης συνιστάται να παρακολουθήσουν στην ιστοσελίδα της cosmoΟΝΕ, την προβλεπομένη εκπαίδευση e-learning, όπου παρέχονται αναλυτικά οι απαραίτητες πληροφορίες για την συμμετοχή τους και διευκρινίζεται ο τρόπος και η διαδικασία υποβολής προσφορών:

1. Επισκεφθείτε τη σελίδα <http://www.cosmo-one.gr> και πατήστε στο “**LOGIN** ”.
2. Στην επιλογή “**Marketsite**” πατήστε “**LOGIN** ”, συνδεθείτε με τους κωδικούς σας και επιλέξτε την εφαρμογή “**sourceONE**”.
3. Αποδεχτείτε τους όρους της εφαρμογής και επιλέξτε “**Βοήθεια**” στο πάνω μέρος της σελίδας. Θα μεταφερθείτε στον οδηγό συμμετοχής για δημοπρασίες όπου θα βρείτε το εκπαιδευτικό υλικό.
4. Επιλέξτε από το menu “Γενικά ” και κατόπιν “είσοδος και προσθήκη δημοπρασίας”. Στην συνέχεια θα πρέπει να παρακολουθήσετε την ροή της εκπαιδεύσεως μέχρι την ολοκλήρωσή της. Όταν σας ζητηθεί να επιλέξετε συγκεκριμένο τύπο Ηλεκτρονικής Δημοπρασίας επιλέξτε Αμερικάνικη.
5. Θα παρέχεται συνεχής πρόσβαση στην εν λόγω εκπαιδευτική διαδικασία από την στιγμή αποστολής των κωδικών πρόσβασης έως την Πέμπτη 21 Μαρτίου 2019 και ώρα 13.00’. Συμπληρωματικά, σε αυτό το διάστημα, θα μπορούν να δοθούν τηλεφωνικές οδηγίες και άλλα βοηθήματα με συχνές ερωτήσεις και απαντήσεις, καθώς και συμβουλές για μία επιτυχημένη συμμετοχή.

***Εικονική δημοπρασία***

Πριν την κανονική δημοπρασία θα πραγματοποιηθεί Εικονική Ηλεκτρονική Δημοπρασία, προκειμένου να ελεγχθούν τεχνικά και διαδικαστικά θέματα καθώς και να εντοπιστούν τυχόν προβλήματα με τελικό στόχο την καλύτερη δυνατή εξοικείωση των ενδιαφερομένων με τον τρόπο διεξαγωγής της δημοπρασίας.

Οι ενδιαφερόμενοι θα δύνανται να συμμετάσχουν στην Εικονική Ηλεκτρονική Δημοπρασία από τη Τρίτη 19 Μαρτίου 2019 και ώρα 09.00’ έως και την Πέμπτη 21 Μαρτίου 2019 και ώρα 13.00’.

Κατά την διάρκεια της Εικονικής Ηλεκτρονικής Δημοπρασίας οι συμμετέχοντες μπορούν να θέτουν στην cosmoONE ερωτήματα προκειμένου να λαμβάνουν διευκρινίσεις.

**Η εταιρεία μας συνιστά τη συμμετοχή των υποψηφίων, τόσο στην εκπαίδευση, όσο και στην εικονική δημοπρασία, διότι μόνο κατά την διάρκεια τους θα είναι διαθέσιμο το εξειδικευμένο Help Desk της cosmoONE, κάτι που δεν θα συμβεί κατά την διάρκεια της ηλεκτρονικής δημοπρασίας**.

***ΗΛΕΚΤΡΟΝΙΚΗ ΔΗΜΟΠΡΑΣΙΑ***

Η Δημοπρασία θα πραγματοποιηθεί σε 2 Φάσεις σύμφωνα με τους όρους της διακήρυξης. Η 1η Φάση της ηλεκτρονικής δημοπρασίας (Επιλέγοντες Πελάτες και Προμηθευτές) θα διεξαχθεί την Παρασκευή 22/03/2019, από τις 12.00’ έως τις 12.30’ και η 2η Φάση (μόνο Προμηθευτές) θα διεξαχθεί την Παρασκευή 22/03/2019, από τη 13.00’ έως τις 13.30’.

***ΜΕΤΑ ΤΗΝ ΗΛΕΚΤΡΟΝΙΚΗ ΔΗΜΟΠΡΑΣΙΑ***

***Ανακοίνωση αποτελεσμάτων***

Η cosmoONE ανακοινώνει τα επίσημα αποτελέσματα στη ΔΕΠΑ και όχι στους συμμετέχοντες. Η ΔΕΠΑ θα ενημερώσει σχετικώς τους συμμετέχοντες όσον αφορά τα αποτελέσματα της συμμετοχής τους στη δημοπρασία.

Η ΔΕΠΑ θα επικοινωνήσει σχετικά με κάθε επιτυχόντα συμμετέχοντα, εντός ευλόγου χρόνου μετά την ανακοίνωση των αποτελεσμάτων και θα ενημερώσει για την περαιτέρω διαδικασία πώλησης του αερίου μέσω δημοπρασίας, σύμφωνα με τους όρους της σχετικής Διακήρυξης.